ai4bharat/Pralekha huggingface dataset:
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
గ్రీన్ హౌస్ వాయువుల విడుదల తగ్గించడానికి సుస్థిర ఇంధనాలు, రసాయనాలు, పదార్ధాల వినియోగానికి సహకరించాలని ప్రపంచ దేశాలకు భారత్ పిలుపు
వాతావరణ మార్పులపై ఏర్పాటైన యూఎన్ దేశాల కూటమి  26 వ సదస్సులో ప్రసంగించిన కేంద్ర మంత్రి డాక్టర్ జితేంద్ర సింగ్
అందుబాటు ధరల్లో ఇంధన సమస్యలకు పరిష్కారం అందించడానికి మిషన్ "ఇంటిగ్రేటెడ్ బయో-రిఫైనరీస్" ప్రారంభించామని వెల్లడి
గ్రీన్ హౌస్ వాయువుల సమస్యను తగ్గించడానికి విమాన ఇంధన తయారీతో పాటు అన్ని రంగాల్లో భారత్ బయో ఇంధన వినియోగాన్ని ప్రవేశపెట్టడానికి పరిశోధన అభివృద్ధికి భారత్ ప్రాధాన్యత ఇస్తోంది .. డాక్టర్ జితేంద్ర సింగ్
గ్రీన్ హౌస్ వాయువుల విడుదల తగ్గించడానికి సుస్థిర ఇంధనాలు, రసాయనాలు, పదార్ధాల వినియోగానికి సహకరించాలని ప్రపంచ దేశాలకు భారతదేశం పిలుపు ఇచ్చింది. వాతావరణ మార్పులపై ఏర్పాటైన యూఎన్ దేశాల కూటమి  26 వ సదస్సులో కేంద్ర శాస్త్ర సాంకేతిక శాఖ మంత్రి డాక్టర్ జితేంద్ర సింగ్ ప్రసంగించారు.
మిషన్ ఇన్నోవేషన్ 2.0. కింద నూతనంగా ప్రారంభించిన "ఇంటిగ్రేటెడ్ బయో-రిఫైనరీస్" కార్యక్రమం కింద ఉద్గారాలను తగ్గించడానికి భారతదేశం, నెథర్లాండ్స్ తో సహా ఇతర సభ్య దేశాలు అమలు చేస్తున్న చర్యలను మంత్రి ప్రస్తావించారు. ఇంధన రంగంలో ఎదురవుతున్నవాతావరణ సమస్యలను పరిష్కరించడానికి మిషన్ ఇన్నోవేషన్ ద్వారా భారత్ అమలు చేస్తున్న కార్యక్రమాలను వివరించిన డాక్టర్ జితేంద్ర సింగ్ వినూత్నంగా వీటిని అమలు చేస్తున్నామని పేర్కొన్నారు. నిర్ణీత గడువు లోగా లక్ష్యాలను సాధించడానికి మిషన్ ఇన్నోవేషన్ కార్యక్రమాలను అమలు చేయడానికి సభ్య దేశాలు చేస్తున్న కృషిని మంత్రి స్వాగతించారు. పరిశోధన, ఆవిష్కరణల రంగంలో తమకున్న అనుభవాన్ని, పరిశోధనల ఫలితాలను సభ్య దేశాలతో పంచుకోవడానికి భారత్, నెథర్లాండ్స్ సిద్ధంగా ఉన్నాయని అన్నారు. "ఇంటిగ్రేటెడ్ బయో-రిఫైనరీస్" కార్యక్రమం కింద అంకుర సంస్థలను ప్రోత్సహించడానికి, అంతర్జాతీయ సహకారానికి ఈ చర్యలు సహకరిస్తాయని అన్నారు. భవిష్యత్తు కోసం కర్బన్ ఉద్గారాల విడుదలను తగ్గించి పునరుత్పాదక ఇంధనాలు, రసాయనాలు, ఇతర పదార్థాలతో ఇంధన ఉత్పత్తిని చేపట్టడానికి వీలు కల్పించే ఆవిష్కరణలను వేగవంతం చేయడానికి, ప్రపంచ దేశాలు, ప్రైవేట్ రంగం, పరిశోధనా సంస్థలు మరియు పౌర సమాజం సభ్యులుగా ఉండే కూటమిని మిషన్ తీసుకు వస్తుందని ఆయన అన్నారు.
మంత్రులు, ప్రభుత్వ ప్రైవేట్ రంగాలకు చెందిన సంస్థల సీఈఓలు, సీనియర్ అధికారులను ఉద్దేశించి ప్రసంగించిన డాక్టర్ జితేంద్ర సింగ్ రవాణా, రసాయనాల పరిశ్రమల ద్వారా ప్రపంచ ఉద్గారాల్లో మూడింట ఒక వంతు ఉద్గారాలు విడుదల అవుతున్నాయని అన్నారు. భవిషత్తులో ఈ పరిమాణం మరింత పెరిగే అవకాశం ఉందని అన్నారు. విమాన ఇంధనంతో పాటు ఇతర ఇంధనాల ఉత్పత్తిని ప్రోత్సహించడానికి బయో టేక్నాలజీ శాఖ పరిశోధనలు, అభివృద్ధిని ప్రోత్సహిస్తున్నదని డాక్టర్ జితేంద్ర సింగ్ వివరించారు.
పర్యావరణ పరిరక్షణకు ఉద్గారాలు విడుదలను తగ్గించక తప్పదని మంత్రి స్పష్టం చేశారు. దీనికోసం సుస్థిర ఇంధనాలు, రసాయనాలు మరియు పదార్థాల కోసం బయో రిఫైనరీ టెక్నాలజీని అభివృద్ధి చేసి బయో-ఆధారిత పరిష్కారాల మార్గాలను అభివృద్ధి చేయాలని మంత్రి అన్నారు.
ఈశాన్య ప్రాంత అభివృద్ధి మంత్రిత్వ శాఖ
ఈశాన్య ప్రాంతంలో ప్రభుత్వ వ్యయం
ఈశాన్య ప్రాంత అభివృద్ధి మంత్రిత్వశాఖ 2018–19, 2022–23 సంవత్సరాల మధ్య 33 ప్రాజెక్టులకు మొత్తం 231.50 కోట్ల రూపాయలను విడుదల చేసింది.
కేంద్ర ప్రభుత్వ విధానం ప్రకారం, మినహాయింపులేని కేంద్ర మంత్రిత్వశాఖలు, విభాగాలు , తమ స్థూల బడ్జెట్ లో కనీసం పదిశాతం మొత్తాన్ని
ఈశాన్య ప్రాంతంలోని కేంద్ర ,లేదా కేంద్ర ప్రభుత్వ ప్రాయోజిత పథకాలపై ఖర్చుచేయవలసి ఉంటుంది. మినహాయింపు లేని మంత్రిత్వశాఖలు, విభాగాలు 2014–15 నుంచి ఈశాన్య ప్రాంతంలో 10 శాతం జిబిఎస్ను కేటాయించాయి. ఇందుకు సంబంధించి సంవత్సరం వారీ కేటాయింపులు, వాస్తవ ఖర్చు కింది అనుబంధంలో ఇవ్వడం జరిగింది.
ఈశాన్య ప్రాంత అభివృద్ధి మంత్రిత్వశాఖ 2018–19, 2022–23 ఆర్థిక సంవత్సరాల మధ్య 33 ప్రాజెక్టులకు మొత్తం 231.50 కోట్ల రూపాయలు ప్రత్యేక అభివృద్ధి ప్యాకేజి కింద
విడుదల చేసింది. వీటిని బోడోలాండ్ ప్రాదేశిక మండలి , కర్బి ఆంగ్లాంగ్ స్వతంత్ర ప్రాదేశిక మండలి , దిమా –హసావో ప్రాదేశిక మండలికి కేటాయించింది.
అదనంగా, 69.95 కోట్ల రూపాయల విలువగల 15 ప్రాజెక్టుకు , ప్రత్యేకించి ఎంపిక చేసిన వెనుకబడిన కమ్యూనిటీలకు, 38 ప్రాజెక్టులకు ఎంపిక చేసినబ్లాకులలో 174.26 కోట్లు , 14 ప్రాజెక్టులకు 26.56 కోట్లు కేటాయించారు.
వీటిని ఎంపిక చేసిన గ్రామాలలో ప్రత్యేకంగా గుర్తించిన సేవలు అందించేందుకు కేటాయించారు. 2021–22,2022–23 మధ్య ఎన్ఇసి వీటిని కేటాయించింది.
31.03.2023 తేదీ నాటికి 1909 కిలోమీటర్ల పొడవుగల రూ 81,941 కోట్ల రూపాయల విలువకాగల మొత్తం 19 రైల్వే మౌలిక సదుపాయాల ప్రాజెక్టులు పూర్తిగా లేదా పాక్షికంగా ఈశాన్య ప్రాంతంలో వివిధ దశలలో ఉన్నాయి. ఇవి కొన్ని ప్రణాళిక దశలో ఉండగా మరికొన్ని ఆమోదం, మరికొన్ని అమలు దశలో ఉన్నాయి. వీటిలో 482 కిలోమీటర్ల పొడవుగల రైల్వే మౌలికసదుపాయాల ప్రాజెక్టులు ప్రారంభమయ్యాయి.
వీటిపై 31.03.23 నాటికి 37, 713 కోట్ల రూపాయల వ్యయం అయింది. రోడ్డు రవాణా, రహదారుల మంత్రిత్వశాఖకు చెందిన 261 రోడ్డు ప్రాజెక్టులు వివిధ దశలలో ఉన్నాయి. వీటి మొత్తం అనుమతి వ్యయం రూ1,02,594 కోట్ల రూపాయలు.
వీటిని భారత జాతీయ రహదారుల సంస్థ , జాతీయ రహదారులు, మౌలిక సదుపాయాల అభివృద్ధి కార్పొరేషన్ లిమిటెడ్ ,
ఈశాన్య రాష్ట్రాలలోని రాష్ట్ర పబ్లిక్ వర్క్స్ డిపార్టమెంట్ ల  ద్వారా అమలుచేస్తున్నారు.పౌర విమానయాన మంత్రిత్వశాఖ ఈశాన్య ప్రాంతంలో రూ 3,422,43 కోట్ల రూపాయల విలువగల ప్రాజెక్టులు అమలు చేస్తోంది. అనుసంధానతతో ముడిపడిన కేంద్ర ప్రభుత్వ వివిధ మంత్రిత్వశాఖలు పెట్టిన ఖర్చు కాకుండా, 51 ప్రాజెక్టుల కు కేంద్ర ఈశాన్య ప్రాంత అభివృద్ధి మంత్రిత్వశాఖ పథకాల కింద, రూ 4,345.16 కోట్ల రూపాయలను , కేటాయించడం జరిగింది. వీటిని ఈశాన్యప్రాంతంలో అనుసంధాన ప్రాజెక్టులకు కేటాయించారు.
బొగ్గు మంత్రిత్వ శాఖ
మూడు సంవత్సరాల లోనే 87 గనులను విజయవంతంగా వేలం వేసిన బొగ్గు మంత్రిత్వ శాఖ
సుమారు రూ.33,200 కోట్ల ఆదాయం, మూడు లక్షల ఉద్యోగ అవకాశాలు పొందవచ్చు
106 బొగ్గు గనుల బ్లాకులకు 7వ రౌండ్ వేలం ప్రక్రియ మార్చ్ 29న ప్రారంభం
“ఆత్మనిర్భర్ భారత్” స్ఫూర్తితో, వాణిజ్యపరంగా బొగ్గు గనుల వేలం మొదటి విడతను ప్రధానమంత్రి శ్రీ నరేంద్ర మోదీ జూన్, 2020లో ప్రారంభించారు. ప్రజలకు ఒక స్థాయిని అందించడానికి బొగ్గు రంగాన్ని తెరవడానికి ఖనిజ చట్టాలను సవరించారు. ప్రైవేట్ రంగ సంస్థలు, అంతిమ వినియోగంపై ఎటువంటి పరిమితి లేకుండా బొగ్గు గనుల వేలాన్ని అనుమతించేందుకు - ఈ గనుల నుండి బొగ్గును సొంత వినియోగం, అమ్మకం లేదా మరేదైనా ప్రయోజనం కోసం ఉపయోగించవచ్చు.
వాణిజ్య బొగ్గు గనుల వేలం ,ముఖ్య అంశాలు క్రింది విధంగా ఉన్నాయి:బొగ్గు అమ్మకం మరియు/లేదా వినియోగంపై పరిమితి లేదు.ముందస్తు మొత్తం, బిడ్ సెక్యూరిటీ మొత్తంలో తగ్గింపు.విస్తృత భాగస్వామ్యాన్ని ప్రారంభించడానికి సాంకేతిక లేదా ఆర్థిక అర్హత ప్రమాణాలు ఏవీ లేవు.పాక్షికంగా అన్వేషణలు జరిపే బొగ్గు గనుల విషయంలో కొంత భాగాన్ని వదులుకోవడానికి అనుమతి.నేషనల్ కోల్ ఇండెక్స్, నేషనల్ లిగ్నైట్ ఇండెక్స్ పరిచయం.టన్నుకి ఇన్ని రూపాయలకు వేలం అనే విధానం నుండి ఇండెక్స్ రాబడి భాగస్వామ్య యంత్రాంగానికి వలసప్రారంభ బొగ్గు ఉత్పత్తిని ప్రోత్సహించడానికి, స్వచ్ఛమైన బొగ్గు సాంకేతికతలను స్వీకరించడానికి ప్రోత్సాహకాలు.ఆటోమేటిక్ పద్ధతిలో 100% ఎఫ్డిఐఅధిక ఆదాయం సమకూరడమే కాకుండా ఉపాధి అవకాశాలు కూడా పెరగడంబొగ్గు గనుల పరిసర ప్రాంతాల అభివృద్ధి
మూడేళ్లలోపు ఆరు విడతల వేలం పాటలు విజయవంతంగా ముగియగా, 87 బొగ్గు గనులు వేలం వేయడం జరిగింది. ఈ గనుల ద్వారా దాదాపు రూ. 33,200 కోట్లు రెవెన్యూ పెంచామే కాకుండా సుమారు మూడు లక్షల మందికి ఉపాధి కల్పించవచ్చని అంచనా.
Projections from Commercial Mining
Cumulative figures across the tranches:
సులభంగా వ్యాపారం చేయడం కోసం, బొగ్గు మంత్రిత్వ శాఖ సింగిల్ విండో క్లియరెన్స్ సిస్టమ్  పోర్టల్ను రూపొందించింది. ఎస్డబ్ల్యూసిఎస్ అనేది బొగ్గు గనుల ప్రారంభ కార్యాచరణ కోసం వివిధ అనుమతులను పొందేందుకు ఒక వేదికను రూపొందించడానికి బొగ్గు మంత్రిత్వ శాఖ వినూత్న ప్రయత్నం, ఇది చివరికి ఒకే గేట్వే ద్వారా దేశంలో బొగ్గు ఉత్పత్తిని పెంచడానికి దారితీస్తుంది. బొగ్గు గనిని ప్రారంభించడానికి అవసరమైన అన్ని చట్టబద్ధమైన అనుమతులను  మ్యాప్ చేయాలని ప్రతిపాదించడం జరిగింది. పోర్టల్ సంబంధిత అప్లికేషన్ ఫార్మాట్లను అలాగే ఆమోదం/క్లియరెన్స్ల మంజూరు కోసం ప్రాసెస్ ఫ్లోలను మ్యాప్ చేస్తుంది.
మార్చి 29, 2023న, బొగ్గు మంత్రిత్వ శాఖ మొత్తం 106 బొగ్గు బ్లాకుల కోసం 7వ రౌండ్ వేలం ప్రక్రియను ప్రారంభిస్తోంది. ఆఫర్లో ఉన్న బొగ్గు గనులను పెట్టుబడిదారుల విభిన్న డిమాండ్లను పరిగణనలోకి తీసుకుని ఎంపిక చేస్తారు. బొగ్గు మంత్రిత్వ శాఖ బొగ్గు రంగంలో స్వయం సమృద్ధి సాధించడానికి, ఆర్థికాభివృద్ధి మరియు దేశాభివృద్ధికి కట్టుబడి ఉంది.
ప్రధాన మంత్రి కార్యాలయం
తమిళనాడులోని ఎంజీఆర్ చెన్నై సెంట్రల్ రైల్వే స్టేషన్ నుంచి చెన్నై-కోయంబత్తూరు వందే భారత్ ఎక్స్’ప్రెస్ను ప్రారంభించిన ప్రధానమంత్రి
ప్రధానమంత్రి శ్రీ నరేంద్ర మోదీ ఇవాళ తమిళనాడులోని ఎంజీఆర్ చెన్నై సెంట్రల్ రైల్వే స్టేషన్ నుంచి చెన్నై-కోయంబత్తూరు వందే భారత్ ఎక్స్’ప్రెస్ను జెండా ఊపి ప్రారంభించారు. ఈ కార్యక్రమ వేదిక వద్దకు చేరుకోగానే వందే భారత్ ఎక్స్’ప్రెస్ను ప్రధాని పరిశీలించారు. అలాగే రైలును నడిపే సిబ్బందితోపాటు బాలలో కాసేపు ముచ్చటించారు.
దీనిపై ఒక ట్వీట్ ద్వారా ఇచ్చిన సందేశంలో:
“ఈ వందే భారత్ ఎక్స్’ప్రెస్’తోను తమిళనాడుకు తలమానికమైన చెన్నై, కోయంబత్తూర్ నగరాల మధ్య అనుసంధానం మరింత మెరుగవుతుంది. ఈ రైలును జెండా ఊపి సాగనంపడంతోపాటు ఇక్కడి యువ మిత్రులను కూడా నేను కలుసుకున్నాను” అని ప్రధానమంత్రి పేర్కొన్నారు.
ఈ కార్యక్రమంలో తమిళనాడు గవర్నర్ శ్రీ ఆర్.ఎన్.రవి, రాష్ట్ర ముఖ్యమంత్రి ఎం.కె.స్టాలిన్, కేంద్ర రైల్వేశాఖ మంత్రి శ్రీ అశ్వనీ వైష్ణవ్ కూడా పాల్గొన్నారు.
నీతి ఆయోగ్
సుస్థిర వ్యవసాయం కోసం భూసార ఆరోగ్య నిర్వహణపై జాతీయ సదస్సు నిర్వహించిన నీతి ఆయోగ్, జిజ్ ఇండియా
ప్రపంచ భూసార దినోత్సవం  సందర్భంగా సుస్థిర వ్యవసాయం కోసం భూసార ఆరోగ్య నిర్వహణపై నీతి ఆయోగ్ జాతీయ సమావేశాన్ని నిర్వహించింది.
జర్మనీ ఫెడరల్ మినిస్ట్రీ ఫర్ కోఆపరేషన్ అండ్ ఎకనామిక్ డెవలప్మెంట్  తరపున నీతి ఆయోగ్, డ్యూయిష్ గెసెల్స్చాఫ్ట్ ఫర్ ఇంటర్నేషనల్ జుసమ్మెనార్బీట్  సంయుక్తంగా ఈ కాన్క్లేవ్ను నిర్వహించాయి.
ఈ సమావేశం భారతదేశం, ప్రపంచవ్యాప్తంగా కీలకమైన కార్యక్రమాలను అర్థం చేసుకోవడానికి విధాన నిర్ణేతలు, శాస్త్రీయ సమాజం, పౌర సమాజం, వివిధ రంగాల చేసే న్యాయవాదులను ఒకచోట చేర్చింది.
కేంద్ర వ్యవసాయ, రైతుల సంక్షేమ మంత్రి నరేంద్ర సింగ్ తోమర్ మాట్లాడుతూ, పర్యావరణాన్ని పరిరక్షించే చర్యలను ప్రోత్సహించడంలో ప్రభుత్వం కీలక పాత్ర పోషిస్తోందని, జర్మన్ ప్రభుత్వ సహకారంతో, భూసార ఆరోగ్యం, స్థిరమైన వ్యవసాయ పద్ధతులను మెరుగుపరచడానికి రోడ్మ్యాప్ను అభివృద్ధి చేయడంలో తాము సహకారం అందిస్తామని అన్నారు.
అంతకుముందు డిసెంబర్ 2021లో, వ్యవసాయ రంగంలో నేల క్షీణతను అరికట్టడానికి, ప్రత్యామ్నాయ మార్గాన్ని ప్రధాని నరేంద్ర మోదీ దేశానికి అందించారు. సహజ, రసాయన రహిత, పంట-వైవిధ్య వ్యవసాయం వైపు వెళ్లాలని ప్రధానమంత్రి పిలుపు, ఉత్పాదకతను పెంచడానికి, జీవావరణ శాస్త్రాన్ని మెరుగుపరచడానికి, దేశవ్యాప్తంగా నేలల ఆరోగ్యంపై దృష్టి పెట్టవలసిన అవసరాన్ని నొక్కి చెప్పారు.
ఈ విషయాన్ని పునరుద్ఘాటిస్తూ నీతి ఆయోగ్ వైస్ చైర్మన్ సుమన్ బెరీ మాట్లాడుతూ, “ప్రధాన మంత్రి నరేంద్ర మోడీ సహజ, స్థిరమైన వ్యవసాయాన్ని ప్రోత్సహించడంపై ఎక్కువ దృష్టి పెట్టారని, ఆరోగ్యకరమైన నేల నిర్వహణ, దీర్ఘకాలిక ఆహార భద్రతను నిర్ధారించడానికి భారతదేశం, జర్మనీ కలిసి పనిచేయడం చూసి సంతోషిస్తున్నానని తెలిపారు.
"ఆరోగ్యకరమైన నేల నిర్వహణను నిర్ధారించడానికి, వ్యవసాయ రసాయనాల వినియోగాన్ని తగ్గించాల్సిన అవసరం ఉంది; ఆరోగ్యకరమైన ప్రత్యామ్నాయాల కోసం వెతకాలి. వ్యవసాయ రసాయనాలు ఉత్పాదకతను మెరుగుపరుస్తాయి, అవి నేల క్షీణతకు కూడా దారితీస్తాయి. అందువల్ల వాస్తవ ఉత్పత్తి వ్యయం పెరుగుతోంది” అని నీతి ఆయోగ్ సభ్యుడు  ప్రొఫెసర్ రమేష్ చంద్ అన్నారు.
నీతి ఆయోగ్ సీనియర్ అడ్వైజర్  డాక్టర్ నీలం పటేల్ ఎరువులను తెలివిగా ఉపయోగించడం కోసం సాయిల్ హెల్త్ కార్డ్ డేటాను ఐటీని ఉపయోగించడం గురించి మాట్లాడారు. విభిన్న సుస్థిర వ్యవసాయ పద్ధతులకు సంబంధించిన శాస్త్రీయ ధ్రువీకరణ కోసం పరిశోధనల ఆవశ్యకతను ఆమె నొక్కి చెప్పారు.
నేల క్షీణత, జీవవైవిధ్య నష్టం, వాతావరణ మార్పుల సవాళ్లను ఎదుర్కోవడానికి భారతదేశం మరియు జర్మనీ ఇప్పటికే భాగస్వామ్యాన్ని కలిగి ఉన్నాయి, స్థితిస్థాపక వ్యవసాయం, వ్యవసాయ పర్యావరణ శాస్త్రం వంటి ఆహార వ్యవస్థల కోసం సమగ్ర పరిష్కారాలను ప్రోత్సహించడం ద్వారా. మే 2022లో, భారతదేశం, జర్మనీలు వ్యవసాయ పర్యావరణ శాస్త్రం, సహజ వనరుల స్థిరమైన నిర్వహణపై ఉమ్మడి ప్రకటనపై సంతకం చేశాయి. దీని ద్వారా, రెండు దేశాల విద్యాసంస్థలు, రైతులతో సహా అభ్యాసకుల మధ్య ఉమ్మడి పరిశోధన, జ్ఞాన-భాగస్వామ్యం, ఆవిష్కరణలు ప్రోత్సహించారు. జర్మనీ ఫెడరల్ మినిస్ట్రీ ఆఫ్ ఎకనామిక్ కోఆపరేషన్ అండ్ డెవలప్మెంట్ ఈ చొరవ కింద ప్రాజెక్ట్ల కోసం ఆర్థిక, సాంకేతిక సహకారం కోసం 2025 నాటికి 300 మిలియన్ యూరోల వరకు అందించాలని భావిస్తోంది.
నీతి ఆయోగ్, బిఎంజెడ్ కూడా సహకారాల కోసం ఉద్దేశ్య ప్రకటనపై సంతకం చేశాయి, వ్యవసాయ జీవావరణ శాస్త్రం ప్రాధాన్యతా రంగాలలో ఒకటి.
పౌష్టికాహార భద్రత, ఆకుపచ్చ, సమ్మిళిత ఆర్థిక అభివృద్ధి ద్వారా గ్రామీణ జీవనోపాధిని మెరుగుపరచడం వంటి స్థితిస్థాపకమైన, స్థిరమైన ఆహార వ్యవస్థల వైపు పరివర్తనను ఉత్ప్రేరకపరిచేందుకు ఈ ద్వైపాక్షిక కార్యక్రమాలలో నేటి కాన్క్లేవ్ భాగం.
హోం మంత్రిత్వ శాఖ
దిల్లీలో కరోనా కట్టడికి కేంద్ర హోంమంత్రి ఆధ్వర్యంలో అఖిలపక్ష సమావేశం
ప్రజా సంక్షేమం దృష్ట్యా పార్టీలకు అతీతంగా వ్యవహరించాలని అన్ని పార్టీలకు శ్రీ అమిత్ షా సూచన
ప్రధాని మోదీ నేతృత్వంలో అంతా కలిసికట్టుగా కొవిడ్పై పోరాడాల్సిన అవసరం ఉంది: అమిత్ షా
రాజకీయ పార్టీల ఐక్యత ప్రజల్లో నమ్మకాన్ని పెంచుతుంది, దిల్లీలో వైరస్కు అడ్డుకట్ట వేయడానికి సాయపడుతుంది: అమిత్ షా
దిల్లీ వాసుల సంక్షేమం కోసం కేంద్రం తీసుకుంటున్న నిర్ణయాలు క్షేత్రస్థాయిలో అమలయ్యేలా చూడాలని అన్ని పార్టీల కార్యకర్తలకు విజ్ఞప్తి చేస్తున్నా: అమిత్ షా
కొత్త పద్ధతులతో కొవిడ్ పరీక్షల సామర్థ్యాన్ని పెంచుకోవాల్సిన అవసరం ఉంది: అమిత్ షా
దేశ రాజధాని దిల్లీలో కరోనా వైరస్కు కళ్లెం వేసేందుకు కేంద్ర ప్రభుత్వం అన్ని చర్యలు తీసుకుంటుందని కేంద్ర హోంశాఖ మంత్రి శ్రీ అమిత్ షా చెప్పారు. దిల్లీలో జరిగిన అఖిలపక్ష సమావేశానికి శ్రీ అమిత్ షా అధ్యక్షత వహించారు.
కరోనాపై పోరులో ప్రధాని శ్రీ నరేంద్ర మోదీ నాయకత్వంలో అంతా కలిసి నడుద్దామని అన్ని రాజకీయ పార్టీలకు సూచించారు.
(
వ్యవసాయ మంత్రిత్వ శాఖ
ఈ-నామ్ ప్లాట్ఫారమ్ లను బలోపేతం చేయడం, 10 వేల ఎఫ్.పి.ఒల ఏర్పాటు కీలక బాధ్యత స్మాల్ఫార్మర్స్ అగ్రి బిజినెస్ కన్సార్టియం పై ఉందన్న కేంద్ర వ్యవసాయ , రైతు సంక్షేమ శాఖ మంత్రి శ్రీ నరేంద్ర సింగ్ తోమర్.
ఎస్.ఎఫ్.ఎ.సి 19 వ వార్షిక సర్వసభ్యసమావేశం, 24వ మేనేజ్మెంట్ బోర్డు సమావేశంలో మాట్లాడుతూ , 1000 మార్కెట్లను ఈ-నామ్తో అనుసంధానం చేయడాన్నిఅభినందించిన కేంద్ర మంత్రి శ్రీ తోమర్
ఈ-నామ్ లో రిజిస్టర్ చేసుకున్న1.66కోట్ల మంది రైతులు , 1.30 లక్షల వ్యాపార సంస్థలు
ప్రధానమంత్రి శ్రీ నరేంద్ర మోదీ వ్యవసాయ రంగంలో విప్లవాత్మక సంస్కరణలు తీసుకువచ్చారని, 10 వేల ఫార్మర్ ప్రోడ్యూసర్ ఆర్గనైజేషన్లు వంటి కీలక చర్యలు తీసుకున్నారని కేంద్ర వ్యవసాయ, రైతు సంక్షేమం, గ్రామీణాభివృద్ధి, పంచాయతీరాజ్ శాఖ మంత్రి శ్రీ నరేంద్ర సింగ్ తోమర్ అన్నారు. ఈ లక్ష్యాన్ని నెరవేర్చే బాధ్యత స్మాల్ ఫార్మర్స్ అగ్రి బిజినెస్ కన్సార్టియం  పై ఉందని ఆయన అన్నారు. ప్రస్తుత పరిస్థితులలో ఈ నామ్ ప్లాట్పారమ్ను బలోపేతం చేయడం దీని బాధ్యత అని ఆయన అన్నారు. ఎస్.ఎఫ్.ఎ.సిల ఏర్పాటు తర్వాత సంస్థాగతంగా, ప్రైవేటు పెట్టుబడులు చెప్పుకోదగిన స్థాయిలో పెరిగాయని ఆయన చెప్పారు.
ఎస్ఎఫ్ ఎ సి 24వ మేనేజ్మెంట్ బోర్డు , 19 వ వార్షిక సర్వసభ్య సమావేశాలలో మాట్లాడుతూ శ్రీ నరేంద్ర సింగ్ తోమర్, రెండు దశలలో వెయ్యి మార్కెట్లను ఈ-నామ్ తో అనుసంధానం చేసినందుకు అధికారులను అభినందించారు. ఈ ప్లాట్ఫారమ్ ల ఏర్పాటు లక్ష్యాన్ని పూర్తి చేయాలని అన్నారు. ఇప్పటి వరకు ఈ-నామ్ ప్లాట్పాంపై 1 లక్ష కోట్లరూపాయలకుపైగా వ్యాపారం జరిగినట్టు ఆయన చెప్పారు. ఈ-నామ్ ఏర్పడినప్పటి నుంచి 1.66 కోట్లకుపైగా రైతులు, 1.30 లక్షల వ్యాపార సంస్థలు తమ పేర్లను రిజిస్టర్ చేయించుకున్నట్టు ఆయన చెప్పారు. సంస్కరణల కారణంగా, వ్యవసాయ ఉత్పత్తలు సులభతర అమ్మకం, పారదర్శకత, రైతులు తమ ఉత్పత్తులకు గిట్టుబాటు ధర పొందడం, ఈ ప్లాట్ఫాం రైతులకు నేరుగా అందుబాటులో ఉండడం వంటి వాటిని అమలు చేయడం ఒక సవాలు వంటిందని ఆయన అన్నారు. లాక్డౌన్ సమయంలో కూడా రైతులు ఎంతో నిబద్ధతతో తమ పంట కోత పనులను పూర్తి చేశారని, రాబడి అందుకోవడం కూడా విజయవంతంగా పూర్తికావస్తున్నదని చెప్పారు. ఈ విషయంలో రైతులకు సహాయపడుతున్న ఎస్ఎఫ్ఎసిని తప్పకుండా అభినందించాలన్నారు.
గతంలో ఎస్.ఎఫ్.ఎ.సిలు ,అమలులో ఉన్న పథకాల ఆధారంగా ఎఫ్.పి.ఒలను ఏర్పాటు చేస్తుండేవని, అయితే ఇవాళ సంతోషకరమైన విషయం ఏమంటే, ప్రధానమంత్రిగారు దేశ వ్యాప్తంగా పదివేల ఎఫ్.పి.ఒలను ఏర్పాటు చేస్తున్నట్టు ప్రకటించారని ఆయన అన్నారు.ఇది ఈ లక్ష్యానికి మరింత ఊపునిస్తుంది. ఎఫ్.పి.ఒలను కేవలం ఏర్పాటు చేయడం మాత్రమే కాకుండా అవి వాటి లక్ష్యాలను సాధించేలా చూడాలని శ్రీ తోమర్ సూచించారు. రైతులు బృందాలుగా ఏర్పడడం, చర్చించడం, తగినశిక్షణ పొందడం, దిగుబడి పెంచడం, వైవిధ్యంతో కూడిన పంటలు పండించడం, క్రిమిసంహారకాల వాడకాన్ని తగ్గించడం వంటి వాటి విషయంలో వారి బాద్యత మరింత పెరుగుతుందన్నారు. రైతుల ఆదాయాన్ని రెట్టింపు చేయాలని ప్రధానమంత్రి గారు లక్ష్యం నిర్దేశించారని, ఈ మధ్యలో కోవిడ్ సమస్య వచ్చిపడిందని. అయినా వ్యవసాయ మంత్రిత్వశాఖ, రైతుల పయనం ఏమీ మందగమనంలో ఏమీ లేదని ఆయన అన్నారు.
లాక్డౌన్ సమయంలో రైతులు తమ ఉత్పత్తులను రవాణా చేయడంలో ఎదుర్కొనే సమస్యలు తగ్గించడానికి వ్యవసాయ మంత్రిత్వశాఖ అధికారుల సహాయంతో ఎస్.ఎఫ్.ఎ.సి, కిసాన్ రథ్ యాప్ను ప్రారంభించినందుకు శ్రీ నరేంద్ర సింగ్ తోమర్ అభినందనలు తెలిపారు.
ప్రధాన మంత్రి కార్యాలయం
ప్రధానమంత్రి నాయకత్వాన జమ్ముకశ్మీర్ రాజకీయ పార్టీలతో సమావేశం అనంతరం కేంద్ర సహాయమంత్రి డాక్టర్ జితేంద్ర సింగ్ చేసిన ప్రకటన పాఠం
గౌరవనీయులైన ప్రధానమంత్రి నాయకత్వాన జమ్ముకశ్మీర్కు చెందిన రాజకీయ పార్టీలతో సాగిన చర్చలు కొద్దిసేపటి కిందటే ముగిశాయి. జమ్ముకశ్మీర్లో ప్రజాస్వామ్య ప్రగతి, బలోపేతం దిశగా అత్యంత నిర్ణయాత్మక కృషిలో ఇదొక భాగం. అత్యంత సౌహార్ద వాతావరణంలో సాగిన ఈ సమావేశం పాల్గొన్నవారందరూ భారత రాజ్యాంగం, ప్రజాస్వామ్యంపై తమ సంపూర్ణ విధేయతను ప్రకటించారు. జమ్ముకశ్మీర్లో పరిస్థితులు మెరుగుపడటంపై కేంద్ర హోంశాఖ మంత్రి నాయకులందరికీ ఈ సందర్భంగా వివరించారు.
ప్రతి పార్టీ వినిపించిన వాదనలను, సూచనలను ప్రధానమంత్రి అత్యంత శ్రద్ధగా ఆలకించారు. ఈ మేరకు ప్రజా ప్రతినిధులందరూ తమ దృష్టికోణాన్ని నిష్పాక్షికంగా వెల్లడించడాన్ని ఆయన అభినందించారు. ఈ సమావేశంలో రెండు కీలకాంశాలకు ప్రధానమంత్రి ప్రత్యేక ప్రాధాన్యం ఇచ్చారు. తదనుగుణంగా మొదట జమ్ముకశ్మీర్లో ప్రజాస్వామ్యాన్ని క్షేత్రస్థాయికి చేర్చేందుకు మనమంతా సమష్టిగా కృషి చేయాలని ఆయన స్పష్టం చేశారు. అటుపైన జమ్ముకశ్మీర్లో సర్వతోముఖాభివృద్ధి అవసరమని, ఈ ప్రగతి ఫలాలు ప్రతి ప్రాంతంతోపాటు ప్రతి సమాజానికీ చేరాలన్నది మన రెండో కర్తవ్యమని వివరించారు. ఈ లక్ష్య సాధనకు ప్రజల భాగస్వామ్యంతో కూడిన సహకారపూరిత వాతావరణం ఏర్పడటం అవశ్యమని నొక్కిచెప్పారు. జమ్ముకశ్మీర్లో పంచాయతీరాజ్, స్థానిక సంస్థల ఎన్నికలను విజయవంతంగా నిర్వహించడాన్ని కూడా గౌరవనీయులైన ప్రధానమంత్రి ప్రముఖంగా ప్రస్తావించారు. భద్రత పరిస్థితులు కూడా మెరుగుపడ్డాయని చెప్పారు. ఎన్నికలు పూర్తయ్యాక పంచాయతీలకు దాదాపు రూ.12000 కోట్లు నేరుగా అందాయని గుర్తుచేశారు. దీంతో గ్రామాల్లో అభివృద్ధి వేగం పుంజుకున్నదని చెప్పారు.
జమ్ముకశ్మీర్లో ప్రజాస్వామ్య ప్రక్రియకు సంబంధించి తదుపరి ముఖ్యమైన దశకు… అంటే- శాసనసభ ఎన్నికలకు సన్నద్ధం కావాల్సి ఉందని ప్రధానమంత్రి అన్నారు. ఇందులో భాగంగా ప్రతి ప్రాంతానికి, ప్రతి వర్గానికి శాసనసభలో రాజకీయ ప్రాతినిధ్యం లభించేలా నియోజకవర్గ హద్దుల నిర్ణయ ప్రక్రియను సత్వరం పూర్తిచేయాల్సి ఉందన్నారు. ముఖ్యంగా దళితులు, వెనుకబడిన/గిరిజన ప్రాంతాల్లో నివసించే వర్గాలవారికి సముచిత ప్రాతినిధ్యం దక్కేవిధంగా చూడటం అవసరమని స్పష్టం చేశారు. ఆ మేరకు సరిహద్దుల నిర్ణయ ప్రక్రియలో ప్రతి ఒక్కరూ పాలుపంచుకోవడంపై సమావేశంలో కూలంకషంగా చర్చించారు. తదనుగుణంగా ఈ ప్రక్రియలో భాగస్వాములు అయ్యేందుకు అన్ని పార్టీల నాయకులూ అంగీకరించారు.
జమ్ముకశ్మీర్ను శాంతిసౌభాగ్య పథాన నడిపించడంలో భాగస్వాములందరి సహకారం అవసరమని ప్రధానమంత్రి ఈ సందర్భంగా నొక్కిచెప్పారు. జమ్ముకశ్మీర్ హింసాత్మక విష వలయం నుంచి బయటపడుతూ స్థిరత్వం దిశగా అడుగులు వేస్తున్నదని ఆయన గుర్తుచేశారు. దీనికి తగినట్లుగా జమ్ముకశ్మీర్ ప్రజల్లో కొత్త ఆశలు, సరికొత్త విశ్వాసం చిగురిస్తుండటమే అందుకు నిదర్శనమన్నారు. ప్రజల్లోగల ఈ నమ్మకాన్ని మరింత బలోపేతం చేసుకోవడానికి, ఆత్మవిశ్వాసం మెరుగకు మనమంతా రాత్రింబవళ్లు నిర్విరామంగా కృషిచేయాల్సి ఉందని ప్రధానమంత్రి స్పష్టీకరించారు.
జమ్ముకశ్మీర్ ప్రగతి, సౌభాగ్యాలతోపాటు ప్రజాస్వామ్య బలోపేతం దిశగా నేటి సమావేశం ఒక ముఖ్యమైన ముందడుగు. ఈ నేపథ్యంలో దీనికి హాజరైన రాజకీయ పార్టీలన్నిటికీ నేను కృతజ్ఞతలు తెలియజేస్తున్నాను.
ధన్యవాదాలు
బాధ్యత నిరాకరణ: ఇది హిందీలో చేసిన వాస్తవ ప్రకటనకు సమీప అనువాదం మాత్రమే.
(
మంత్రిమండలి
ఇండియా, మాల్దీవుల మధ్య ఆరోగ్య రంగంలో అవగాహనా ఒప్పందానికి కేబినెట్ ఆమోదం
ఆరొగ్య రంగంలో సహకారానికి 2019 జూన్ 8 వ తేదీన భారత ప్రభుత్వం, రిపబ్లిక్ ఆప్ మాల్దీవుల మధ్య కుదిరిన అవగాహనా ఒప్పందానికి వెనుకటి తేదీతో అమలులోకి వచ్చే విధంగా కేంద్ర కేబినెట్ ఆమోదం తెలిపింది.
కింది అంశాలలో సహకారానికి ఈ అవగాహనా ఒప్పందం వీలుకల్పిస్తుంది.....
వైద్యులు, అధికారులు, ఆరోగ్య రంగంలోని వృత్తి నిపుణులు, ఇతర నిపుణులను ఒక దేశం మరోదేశానికి పంపడం, శిక్షణ నివ్వడం
(వైద్య ఆరోగ్య రంగంలో పరిశోధన అభివృద్ధి,
ఔషధాలు, ఔషధ ఉత్పత్తుల నియంత్రణ,వీటికి సంబంధించి సమాచారాన్ని ఇచ్చిపుచ్చుకోవడం
సాంక్రమిక, సాంక్రమికేతర వ్యాధులు
ఈ- హెల్త్, టెలిమెడిసిన్,
ఉభయ దేశాలూ నిర్ణయించిన మేరకు ఏ ఇతర అంశంలోనైనా సహకారం
ఇందుకు సంబంధించిన సహకారం విషయంలో మరింత వివరణనిచ్చేందుకు, ఈ అవగాహనా ఒప్పందం అమలు పర్యవేక్షణకు సంబంధించి ఒక వర్కింగ్ గ్రూప్ను నియమించడం జరుగుతుంది.
భూ శా స్త్ర మంత్రిత్వ శాఖ
ఇఇడబ్ల్యులు
భూకంప ముందస్తు హెచ్చరికలను చేసే వ్యవస్థను పైలెట్ ప్రాతిపదికన ఏర్పాటు చేయాలని ఎర్త్ సైన్సెస్ మంత్రిత్వ శాఖ  అనుబంధిత నేషనల్ సెంటర్ ఫర్ సీస్మాలజీ  భావిస్తోంది. ఇఇడబ్ల్యుల పైలెట్ కార్యక్రమాన్ని ఏర్పాటు చేయాలన్న నిర్ణయం లక్ష్యిత భౌగోళిక ప్రదేశం, భూకంప చర్యలు సహా వివిధ కారకాల పై ఆధారపడి ఉంటుంది.
భూకంపం సంభవించిన తర్వాత చర్య తీసుకునేందుకు ప్రతిస్పందన సమయం చాలా తక్కువ గా ఉంటుంది. ఘటన మూలం, ప్రతిస్పందనదారుల మధ్య దూరంపై ఆధారపడి ఉంటుంది. అయితే, ఇఇడబ్ల్యుల ఆధారిత సమాచారం విద్యుత్ & గ్యాస్ సరఫరా, విద్యుత్ ప్లాంట్లు, రైళ్ళు మొదలైన కీలక సదుపాయాల కార్యకలాపాలను నిలిపివేయడం ద్వారా వాటిని పరిరక్షించి, ప్రాణ, ఆస్తి నష్టాలను తగ్గించడంలో సహాయపడుతుంది.
ఇఇడబ్ల్యుల సాధ్యాసాధ్యాలను, భారతీయ నేపథ్యానికి తగిన ఆల్గోరిథమ్లను  అన్వేషించేందుకు యుఎస్ఎ, జపాన్ సహా పలు దేశాలతో సహకరించాలని ఎన్సిఎస్ యోచిస్తోంది.
ఈ సమాచారాన్ని కేంద్ర ఎర్త్ సైన్సెస్ మంత్రి శ్రీ కిరణ్ రిజిజూ బుధవారం లోక్సభకు ఇచ్చిన లిఖితపూర్వక సమాధానంలో వెల్లడించారు.
ఆత్మనిర్భర భారత్ లక్ష్యాన్ని నెరవేర్చేందుకు , ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్ ,
రాగల 5 సంవత్సరాలలో భారతీయ షిప్పింగ్ కంపెనీలకు , వివిధ మంత్రిత్వశాఖలు, సిపిఎస్ఇలు ప్రభుత్వ కార్గోను దిగుమతి చేసుకునేందుకు జారీ చేసే టెండర్లలో 1624 కోట్ల రూపాయల మేరకు సబ్సిడీ అందించేందుకు ఈ కింది విధంగా తగిన ఆమోదం తెలిపింది.
2021, ఫిబ్రవరి 1 తర్వాత ఇండియాలో రిజిస్టర్ అయిన నౌక, ఇండియాలో రిజిస్టర్ అయ్యే నాటికి 10 సంవత్సరాలకంటే తక్కువ కలిగి ఉంటే దానికి ఎల్ 1 విదేవీ షిప్పింగ్ కంపెనీ కోట్ చేసిన మొత్తంలో 15 శాతం వరకు సబ్సిడీని ఇవ్వనున్నారు. లేదా ఆర్.ఒ.ఎఫ్.ఆర్ కలిగిన ఇండియన్ ఫ్లాగ్ వెసల్ ఆఫర్ చేసిన ధరకు, ఎల్ 1 విదేశీ షిప్పింగ్ కంపెనీ ఆఫర్ చేసిన ధరకు మధ్య ఏది తక్కువ అయితే దాని వరకు సబ్సిడీ వర్తింప చేస్తారు.
ఎ). 2021 ఫిబ్రవరి 1 తర్వాత రిజిస్టర్ అయి, రిజిస్టర్ అయ్యే సమయానికి 10 నుంచి 20 సంవత్సరాల పాతది అయితే సబ్సిడీ మొత్తాన్ని ఎల్1 విదేశీ షిప్పింగ్ కంపెనీ ఆఫర్ చేసినదానిలో 10 శాతం లేదా భారత ఫ్లాగ్ కలిగి, ఆర్.ఒ. ఎఫ్.ఆర్ కలిగిన నౌక ఆఫర్ చేసిన దానికి , ఎల్ 1 విదేశీ షిప్పింగ్ కంపెనీ ఆఫర్ చేసిన దానికి మధ్య గల తేడాలో ఏది తక్కువ అయిత ఆ మొత్తం సబ్సిడీ గా ఇస్తారు.
ఈ సబ్సిడీ మద్దతును ప్రతి ఏడాది 1 శాతానికి తగ్గిస్తూ అది పైన పేర్కొన్న కేటగిరీలకు వరుసగా10 శాతం, 5 శాతం వరకు వచ్చే వరకు, తగ్గిస్తారు.
బి). ప్రస్తుతం భారత్లో రిజిస్టర్ అయిన నౌకలు అయి ఉండి, 2021 ఫిబ్రవరి 1 నాటిక 10 సంవత్సరాల కంటే తక్కువ వయసు గలవి అయితే, సబ్సిడీ మద్దతును ఎల్ 1 విదేశీ షిప్పింగ్ కంపెనీ ఆపర్ చేసిన ధరలో 10 శాతం, లేదా భారత రిజిస్టర్డ్ ఆర్.ఒ.ఎప్.ఆర్ వర్తింపచేస్తున్న నౌక ఆఫర్ చేస్తున్న ధరకు , విదేశీ ఎల్ 1 షిప్పింగ్ కంపెనీ ఆఫర్ చేస్తున్నధరకు మధ్యగల వత్యాసంలో ఏది తక్కువ అయితే ఆ మేరకు సబ్సిడీ ఇస్తారు. ప్రస్తుత భారత ఫ్లాగ్ కలిగిన నౌకలు 2021 ఫిబ్రవరి 1 నాటికి 10 నుంచి 20 సంవత్సరాల పాతవి అయితే వాటికి సబ్సిడీని 5 శాతం మేరకు ఎల్ 1 విదేశీ షిప్పింగ్ కంపెనీ కోట్ చేసిన మొత్తంలో ఇస్తారు లేదా భారత్ ఫ్లాగ్ కలిగిన నౌక కోట్ చేసిన మొత్తానికి, ఎల్ 1 విదేశీ నౌక కోట్ చేసిన మొత్తానికి మధ్యగల తేడాలో ఏది తక్కువ అయితే దానిని సబ్సిడీగా ఇస్తారు.
సి) ఇండియన్ ఫ్లాగ్ కలిగిన నౌక ఎల్ 1 బిడ్డర్ అయితే ఈ సబ్సిడీ ఉండదు.
డి) ఇందుకు సంబంధించిన బడ్జెటరీ మద్దతును నేరుగా సంబంధిత మంత్రిత్వశాఖ, విభాగానికి అందజేయడం జరుగుతుంది..
ఇ) ఈ పథకం అమలు తర్వాత అవార్డు దక్కించుకున్న నౌకలకు మాత్రమే ఈ సబ్సిడీ వర్తింప చేస్తారు.
ఎఫ్) ఒక సంవత్సరం నుంచి మరో సంవత్సరానికి నిధులు ఖర్చుచేసేందుకు కేటాయింపులలో ఈ పథకానికి సంబంధించి ఆయా మంత్రిత్వశాఖలు, విభాగాలలో సులభ తర విధానాలు
జి) 20 సంవత్సరాలు పైబడిన నౌకలు ఈ పథకం కింద సబ్సిడీకి అర్హత పొందలేవు
హెచ్) ఈ పథకం పరిధిని విస్తరింప చేసిన దరిమలా, అవసరమైన మేరకు డిపార్టమెంట్ ఆఫ్ ఎక్స్పెండీచర్ నుంచి అదనపు నిధులను ఈ మంత్రిత్వశాఖ కోరనుంది.
ఐ) ఈ పథకాన్ని ఐదు సంవత్సరాల తర్వాత తిరిగి సమీక్షిస్తారు.
అమలు వ్యూహం, టార్గెట్లు:
ఎ) అమలు షెడ్యూలు, ఆయా సంవత్సరాలలో గరిష్ఠ ఖర్చు 15 శాతం అంచనా సబ్సిడీ చెల్లించడానికి సంబంధించిన గణాంకాలు కిందివిధంగా ఉన్నాయి. కోట్ల రూపాయలలో
|
|
|
|
2021-22
|
|
2022-23
|
|
2023-24
|
|
2024-25
|
|
2025-26
|
|
Total
|
|
క్రూడ్
|
|
62.10
|
|
124.19
|
|
186.29
|
|
248.39
|
|
310.49
|
|
931.46
|
|
ఎల్.పి.జి
|
|
34.72
|
|
69.43
|
|
104.15
|
|
138.87
|
|
173.59
|
|
520.76
|
|
కోల్
|
|
10.37
|
|
20.75
|
|
31.12
|
|
41.50
|
|
51.87
|
|
155.61
|
|
ఫర్టిలైజర్
|
|
1.08
|
|
2.16
|
|
3.25
|
|
4.33
|
|
5.41
|
|
16.23
|
|
మొత్తం
|
|
108.27
|
|
216.53
|
|
324.81
|
|
433.09
|
|
541,36
|
|
1624.06